REPUBLIKA HRVATSKA

OPĆINSKI SUD U MAKARSKOJ

URED PREDSJEDNIKA SUDA

Broj: 7-Su-375/2020-6

Makarska, 31.prosinca 2020.

OBAVIJEST UZ OGLAS

Općinskog suda u Makarskoj 7 Su-375/2020-5 od 31.prosinca 2020.

za radno mjesto zemljišnoknjižnog referenta, 1 (jedan) izvršitelj/ica

na određeno vrijeme

Sukladno članku 4. Uredbe o raspisivanju i provedbi javnog natječaja i internog oglasa u

državnoj službi (Narodne novine, broj 78/2017 i 89/19), obavještavaju se kandidati o

A)OPISU POSLOVA

Obavlja poslove upisa u zemljišne knjige, obavlja poslove u vezi ZK ispravnog postupka, prima i daje strankama podatke sadržane u zemljišnim knjigama i zbirkama isprava, izdaje zemljišnoknjižne izvatke, ulaže spise u arhivu uz prethodno ulaganje dostavnica, ulaže dokumente u zbirku isprava, izdaje potrebne potvrde i prima na zapisnik podneske, zaprima poštu, vodi imenik i upisnik i druge pomoćne knjige, obavlja poslove na postupcima osnivanja, obnove i dopunjavanja zemljišnih knjiga, obavlja i druge poslove po nalogu predsjednika suda, voditelja zk odjela i zemljišnoknjižnog suca. Za svoj rad neposredno je odgovoran voditelju zemljišne knjige.

B) PODACIMA O PLAĆI

Članak 9. Uredbe o nazivima radnih mjesta i koeficijentima složenosti poslova u državnoj

službi (Narodne Novine, broj 37/01 do 73/19), koja je objavljena na www.nn.hr.

C) NAČINU TESTIRANJA KANDIDATA

1. Pismena provjera znanja

 2. Razgovor (intervju) kandidata s Komisijom za provedbu oglasa koji su zadovoljili na pisanoj provjeri znanja.

D) PRAVNIM IZVORIMA za pripremu kandidata za testiranje:

a)    Zakon o zemljišnim knjigama ( Narodne novine 63/2019 )

b) Zemljišnoknjižni poslovnik ( Narodne novine 81/97, 109/02, 123/02, 153/02, 14/05, i 60/10 )

c) Zakon o sudskim pristojbama (Narodne novine broj 118/18 i 53/19)

VRIJEME I MJESTO ODRŽAVANJA TE SADRŽAJ I NAČIN TESTIRANJA BIT ĆE OBJAVLJENI NAKNADNO.